**AIŠKINAMASIS RAŠTAS**

**DĖL LEIDIMO PRIVATIZUOTI (PIRKTI) GYVENAMĄSIAS PATALPAS**

**1. Sprendimo projekto esmė tikslai ir uždaviniai.**

Šiuo sprendimu siekiama įgyvendinti savivaldybės gyvenamųjų patalpų nuomininkų prašymus dėl leidimo privatizuoti (pirkti) nuomojamas savivaldybei nuosavybės teise priklausančias gyvenamąsias patalpas, atlikti privatizavimo procedūras.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijai pateikti savivaldybės gyvenamųjų patalpų nuomininkų J. G., A. D. ir V. Ž. prašymai leisti privatizuoti (pirkti) nuomojamas, savivaldybei nuosavybės teise priklausančias gyvenamąsias patalpas.

Savivaldybės gyvenamųjų patalpų nuomininkė J. G., pateikė prašymą leisti privatizuoti (pirkti) Klaipėdos miesto savivaldybei nuosavybės teise priklausančias 53/100 dalis gyvenamųjų patalpų (*duomenys neskelbtini*), Klaipėdoje, (plotas – 25,02 kv. metro, visas buto plotas – 47,21 kv. metro). Savivaldybei nuosavybės teise priklausančios 53/100 gyvenamųjų patalpų dalys yra iš dalies privatizuotame bute su bendra virtuve. 47/100 gyvenamųjų patalpų dalys nuosavybės teise priklauso J. G.. Klaipėdos miesto savivaldybės administracijos direktoriaus 2014 m. birželio 19 d. įsakymu Nr. AD1-1909 53/100 patalpų dalys J. G. išnuomotos terminuotam laikotarpiui (privatizavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo pagrindų įstatymu, nustatė išnuomotų gyvenamųjų patalpų (*duomenys neskelbtini*), Klaipėdoje, (53/100 buto dalių) vertę – 41 000 Lt.

Savivaldybės gyvenamųjų patalpų bendraturtis A. D., gyvenantis bendrabutyje, (*duomenys neskelbtini*), Klaipėdoje, pateikė prašymą ir sutikimą rinkos verte privatizuoti (pirkti) Klaipėdos miesto savivaldybei nuosavybės teise priklausančias palaisvintas greta esančias gyvenamąsias patalpas, (*duomenys neskelbtini*), Klaipėdoje, (12,13 kv. m ploto kambarys su bendro naudojimo patalpomis). Klaipėdos miesto savivaldybės administracijos direktoriaus 2014 m. gegužės 19 d. įsakymu Nr. AD1-1537 nurodytos gyvenamosios patalpos A. D. išnuomotos terminuotam laikotarpiui (privatizavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo pagrindų įstatymu, nustatė gyvenamųjų (*duomenys neskelbtini*), Klaipėdoje, rinkos vertę – 14 000 Lt.

Savivaldybės gyvenamųjų patalpų nuomininkė V. Ž., pateikė prašymą leisti privatizuoti (pirkti) Klaipėdos miesto savivaldybei nuosavybės teise priklausančią 51/100 dalį gyvenamųjų patalpų (*duomenys neskelbtini*), Klaipėdoje, (plotas – 25,68 kv. metro, visas buto plotas – 50,35 kv. metro). Savivaldybei nuosavybės teise priklausanti 51/100 gyvenamųjų patalpų dalis yra iš dalies privatizuotame bute su bendra virtuve. 49/100 gyvenamųjų patalpų dalys nuosavybės teise priklauso V. Ž. Klaipėdos miesto savivaldybės administracijos direktoriaus 2014 m. kovo 3 d. įsakymu Nr. AD1-536 51/100 patalpų dalis V. Ž. išnuomota terminuotam laikotarpiui (privatizavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo pagrindų įstatymu, nustatė išnuomotų gyvenamųjų patalpų (*duomenys neskelbtini*), Klaipėdoje, (51/100 buto dalių) vertę – 40 000 Lt.

Vadovaujantis Lietuvos Respublikos 2002 m. lapkričio 12 d. Valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 12 straipsnio 2 dalies 1 punktu, Klaipėdos miesto savivaldybės administracijos direktoriaus 2014 m. gegužės 13 d. įsakymu Nr. AD1- 1486 „Dėl privatizuojamų (parduodamų) gyvenamųjų patalpų įkainojimo aktų patvirtinimo“ ir 2014 m. lapkričio 13 d. įsakymu Nr. AD1-3418 „Dėl privatizuojamų (parduodamų) gyvenamųjų patalpų įkainojimo aktų patvirtinimo“, patvirtinti patalpų įkainojimo aktai ir parengtas šis sprendimo projektas.

**3. Kokių rezultatų laukiama.**

Savivaldybės nuomininkai įsigyja gyvenamąsias patalpas asmeninės nuosavybės teise.

**4. Sprendimo projekto rengimo metu gauti specialistų vertinimai:**

Negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

Parengti Klaipėdos miesto savivaldybės administracijos direktoriaus 2014 m. gegužės 13 d. įsakymas Nr. AD1- 1486 „Dėl privatizuojamų (parduodamų) gyvenamųjų patalpų įkainojimo aktų patvirtinimo“ ir 2014 m. lapkričio 13 d. įsakymas Nr. AD1-3418 „Dėl privatizuojamų (parduodamų) gyvenamųjų patalpų įkainojimo aktų patvirtinimo“.

**6. Lėšų poreikis sprendimo įgyvendinimui.**

Sprendimo įgyvendinimui už patalpų vertinimą turto vertintojams UAB „RESTO Group“ apmokėta – 871,33 Lt.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą lėšos, gautos už privatizuojamas (parduodamas) Klaipėdos miesto savivaldybei nuosavybės teise priklausančias gyvenamąsias patalpas – 95 000 Lt (27 513,90 Eur), pervedamos į savivaldybės biudžetą.

Turto skyriaus vedėja Genovaitė Paulikienė